Hej Bolius  
  
Efterisolering af loft - har ikke fundet det rette svar.


Vi købte i 2006 et hus bygget i 1980, hvor sælger i 2005 havde lagt nyt tag på ejendommen, og efterisoleret loftet med 50 mm - således at der i alt er en loftsisolering på 200 mm.


Vi vil godt have yderligere 100 mm isolering - og er helt med på forhold omkring spær m.v., men hvad med gangbroen.


Der er en gangbro i husets længde, hvor der kun er 2 cm luft mellem isolering og gangbro.


Jeg har læst at der skal være 7 cm.


Skal gangbroen hæves ved efterisolering, eller må man lade den ligge og sætte en kant op langs gangbroen til at beskytte isoleringen?


Jeg synes der ikke bliver så meget plads til at bevæge sig på loftet, hvis jeg skal hæve gangbroen med 15 cm.


Men det skal jo gøres korrekt så det ikke giver problemer ved et salg og en tilstandsrapport.


Isolering af loft - skal gangbroen hæves?
Kære Hans Jørgen L


Når der skal være de 7 cm frit under gangbroen er det for at få fri luftcirkulation under træet, så eventuel kondens og fugt kan transporteres væk og ikke ophobes i træet, da fugt giver alt for gode vækstbetingelser råd og svamp.


Hvis du sætter en kant op omkring gangbroen, hindrer du den frie luftcirkulation, luften under gangbroen kan så stå stille og fugten føres ikke væk men ophobes i træet.


Så du skal hæve gangbroen så du får de mindst 7 cm fri luft mellem overside isolering og underside gangbro, og så der er frit til begge sider så luften frit kan cirkulere.


Læs mere her: Mangelfuld ventilation af tageOg her: Efterisolering: 10 ting du IKKE skal gøre

